open-index/open-wikipedia-markdown huggingface dataset:
אליעזר הלבני

[300px|ממוזער|אליעזר הלבני (שביעי משמאל בשורה העליונה) בין חברי [בית אלפא, 1928]]
**אליעזר הלבני** ("לוֹזר"; 1901 – 16 באוקטובר 1984) היה מאייר, צייר ואמן קרמיקה ישראלי.

## ביוגרפיה
הלבני נולד בטורקה שבגליציה למשפחה חסידית. עלה לארץ ישראל ב-1920 במסגרת תנועת השומר הצעיר, הצטרף לגרעין ההכשרה של בית אלפא, אשר חבריו עסקו בעבודות תשתית כגון סלילת כבישים. הלבני נפצע בעבודת פיצוץ סלעים לצורך הנחת קו מים לקיבוץ גבע, והתעוור בעינו השמאלית.

החיים בעמק יזרעאל חשפו את הלבני לאורח החיים ולתרבות של הערבים והבדואים. במקביל הושפע עמוקות מגילוי הפסיפסים העתיקים בבית הכנסת בבית אלפא אשר נחפר ב-1929. מקורות השראה אלו, יחד עם מורשת התרבות האירופית, השפיעו על יצירתו העתידית.

בסוף שנות ה-20 ותחילת ה-30 צייר ציורים סאטיריים ואייר קריקטורות על חיי הקיבוץ במסגרת עלון הקיר הקיבוצי "ברחש". חלק מיצירותיו אלו שמורות בארכיון בית אלפא.

ב-1940 חל פילוג בבית אלפא בעקבות משבר בין חברי מפא"י לחברי השומר הצעיר, במסגרת פילוג זה נערכו חילופי חברים עם קיבוץ רמת יוחנן. הלבני היה בין העוברים לרמת יוחנן, אשר היה לביתו לשארית חייו. ברמת יוחנן עסק תחילה בעיצוב קישוטי חג הפסח והגדת הפסח של הקיבוץ. תערוכת העיטורים לחגי ישראל הוצגה בתל אביב, וציוריו הוצגו בתערוכה במוזיאון חיפה לאמנות.

250px|ממוזער|אליעזר הלבני, ירושלים, פרט מתוך ציורי הקרמיקה בחדר האוכל של רמת יוחנן
הלבני השתלם בצרפת בציור וקרמיקה. בהמשך התמחה בפיסול ועיצוב אמנותי של כלי קרמיקה. הוא יצר כלים כגון גביעים, כדים, ספלים וקערות מעוטרים בעבודת יד במוטיבים ארץ-ישראליים: פרשים ערבים, עולי תימן, איכרים בעבודתם וכדומה. הלבני עסק בכל שלבי יצירת הכלים, החל מהכנת חומר הגלם, עיצוב הכלי, צביעתו ועיטורו, וכלה בשריפת כלי הקרמיקה בתנור. הלבני נהג לחתום על הכלים "א. הלבני רמת יוחנן ישראל". כלים בחתימתו נמצאים באוספים רבים ובגלריות ונמכרים במכירות פומביות.

ב-1973, כשהוקם אגף חדש בחדר האוכל של רמת יוחנן, עיטר הלבני את קירותיו בציורי קרמיקה המתארים דמויות מארץ ישראל הקדומה, חקלאים, רועי צאן ועולי הרגל לירושלים. הדמויות בציורים הן בעלות עין אחת, יש המפרשים זאת כאזכור לעיוורונו של האמן באחת מעיניו.
* פריטים מתוך תערוכת עיטורי חגים:

אליעזר הלבני - תערוכה, סוכות-ZKlugerPhotos-00132m8-090717068512c853.jpg
אליעזר הלבני - תערוכה, סוכות-ZKlugerPhotos-00132m8-090717068512c857.jpg
אליעזר הלבני - תערוכה, סוכות-ZKlugerPhotos-00132m8-090717068512c85a.jpg
תערוכת הלבני - חגים, פרסקו-ZKlugerPhotos-00132m8-090717068512c830.jpg

* פריטים מציורי הקרמיקה בחדר האוכל של רמת יוחנן

PikiWiki Israel 41260 Art of Israel.JPG
PikiWiki Israel 41269 Art of Israel.JPG
PikiWiki Israel 41268 Art of Israel.JPG


## קישורים חיצוניים

* 
* 
* 
* 
* יובל דניאלי, הקריקטורה הקיבוצית, באתר יד יערי גבעת חביבה
* דף לזכרו של אליעזר הלבני (כולל תמונות), באתר מורשת והנצחה ברמת יוחנן

## הערות שוליים

קטגוריה:אנשי העלייה השלישית
קטגוריה:רמת יוחנן: אישים
קטגוריה:אמני קרמיקה ישראלים
קטגוריה:ציירים ישראלים
קטגוריה:אישים הקבורים ברמת יוחנן
קטגוריה:בית אלפא: אישים
קטגוריה:ישראלים שנולדו ב-1901
קטגוריה:ישראלים שנפטרו ב-1984
בחירות בקוריאה הצפונית

[ממוזער|פוסטר [תעמולה בפיונגיאנג משנת 2009 עם הכיתוב "**בואו כולנו נצביע כן!**״]]
ה**[[בחירות]]** הכלל-ארציות ל**[[אספת העם העליונה]]**, הרשות המחוקקת של קוריאה הצפונית, מתקיימות מדי חמש שנים. כמו כן, מדי ארבע שנים נערכות בחירות מקומיות לוועדות העממיות ברחבי קוריאה הצפונית (בדומה לבחירות לרשויות המקומיות בישראל).

מאחר שבפועל, בקוריאה הצפונית קיים משטר חד מפלגתי, כלל המועמדים המשתתפים בבחירות הארציות נדרשים להיות חברים במפלגת הפועלים של קוריאה, מפלגת השלטון, או באחת ממפלגות הלווין שלה.

על פי דיווחים מטעם המשטר הצפון-קוריאני, שיעור ההצבעה בבחירות עומד על קרוב ל-100% (בהתאם לחוק בקוריאה הצפונית, תושבי המדינה מחויבים להצביע בבחירות), והמועמדים לאספת העם העליונה נבחרים לרוב פה אחד, או קרוב לכך.

## הבחירות לאספת העם העליונה
[ממוזער|[קלפי בקוריאה הצפונית. בוחר המבקש למחוק את שמו של מועמד מסוים נדרש לעשות זאת בצורה פומבית, באמצעות מחיקת שמו בעט אדום המונח ליד תיבת הקלפי]]
במסגרת כינוס של האיגוד הבין-פרלמנטרי בחודשים אפריל-מאי 1991, טען נציג קוריאה הצפונית, לי צ׳ואן-סיק, כי:

במסגרת הבחירות, המדינה כולה מחולקת לאזורי בחירה, כאשר מכל אזור מתמודד מועמד אחד לכהונה באספת העם העליונה. הבחירות הן לכאורה, חשאיות, במסגרתן הבוחר יכול להצביע בעד או נגד המועמד, אבל בפועל, לשם הצבעה כנגד מועמד, המצביע נדרש למחוק את שמו בעט אדום, המצוי ליד תיבת הקלפי, באופן פומבי, מה שמהווה מעין התרסה פוליטית, ועלול לחשוף את המצביע ואת בני משפחתו לסנקציות מטעם השלטונות.

מאחר שההצבעה בבחירות בקוריאה הצפונית היא חובה המוטלת על תושבי המדינה, אחוז ההצבעה עומד בדרך כלל על קרוב ל-100%.

חברי אספת העם העליונה נבחרים לתקופת כהונה של חמש שנים. בפועל, ישיבות האספה נערכות במשך עד 10 ימים בשנה.

## הבחירות המקומיות
הבחירות המקומיות לוועדות העממיות (המהוות השלטון המקומי במדינה) מתקיימות החל משנת 1999. במסגרת בחירות אלו, תושבי המדינה בוחרים את נציגי הוועדות המקומיות בכפר, בעיר או במחוז בהם הם מתגוררים.

בחירות אלו מתקיימות מדי ארבע שנים, כאשר מספר הנציגים בכל ועדה עממית נקבע בהתאם לגודל האוכלוסייה באותו האזור המנהלי.

## ביקורת
הבחירות בקוריאה הצפונית מתוארות לרוב על ידי משקיפים מבחוץ כבחירות דמה, או כמופע ראווה הנועד להעניק לגיטימציה פוליטית למשטר. זאת בשל היעדר חלופה פוליטיות בין המתמודדים השונים, שכולם חברים במפלגת השלטון, מפלגת הפועלים של קוריאה, או באחת ממפלגות הלווין שלה.

## ראו גם
* פוליטיקה של קוריאה הצפונית

## קישורים חיצוניים
* 
* 
* 

## הערות שוליים

קטגוריה:קוריאה הצפונית: פוליטיקה
קטגוריה:קוריאה הצפונית: חוק ומשפט
מילה רסין

**מילָה רָסין** (בצרפתית: **Mila Racine**; 14 בספטמבר 1921, מוסקבה – 30 במרץ 1945, מאוטהאוזן) הייתה פעילה במחתרת היהודית בצרפת בזמן מלחמת העולם השנייה. היא נתפסה על ידי הנאצים ונספתה במחנה הריכוז מאוטהאוזן.

## פועלה בתקופת השואה

רסין התגוררה בסַן-זֶ'רוֶוה-לֶה-בּן (Saint-Gervais-les-Bains)  ושם הייתה פעילה בתנועת צופים צעירים שהוקמה כדי לסייע ליהודים בסכנה, וכן בוויצו. מ-5 בינואר 1942 עד 21 באוקטובר 1943 פעלה רסין בשורות תנועת ההתנגדות הצרפתית בטולוז, ניס, אנמס , בַּניֶיר-דה-לוּשוֹן (Bagnères-de-Luchon)  ויישובים נוספים בדרום צרפת. היא סיפקה סיוע לעצירי מחנות ריכוז בדרום צרפת, בייחוד גירס, וסייעה עם אחיה עמנואל רסין  להעברת יהודים אל מעבר לגבול, אל שווייץ.

אחרי הסכם שביתת הנשק עם איטליה ב-3 בספטמבר 1943, מצאו אלפי מיהודי דרום צרפת מקלט זמני בניס. מילה רסין סייעה לרבים מהם לחצות את הגבול לשווייץ. ב-21 באוקטובר 1943 נתפסה מילה רסין על ידי הגרמנים כשהעבירה יהודים אל מעבר לגבול שווייץ באזור סן-ז'וליין-אן-ז'נבואה (Saint-Julien-en-Genevois) . היא הובאה לאנמס ונכלאה בבית הכלא של הגסטפו ששכן במלון Pax (Hôtel Pax) .

ראש העיר אנמס, ז'אן דפו, הצליח להביא לשחרורם של חלק מהילדים, בהם תינוק. הוא הציע למילה לפעול בחשאי לשחרורה, אך היא סרבה מחשש שהילדים שעדיין נותרו בכלא ייפגעו. רסין נכלאה בכלא מונטלוק  בליון. לאחר מכן נכלאה במחנה הריכוז קומפיין ובמחנה הריכוז רוונסברוק. משם הועברה למחנה הריכוז מאוטהאוזן והעובדה בתיקון מסילות ברזל שנפגעו בהפצצות בעלות הברית. ב-30 במרס 1945 נהרגה מילה רסין בהפצצות בעלות הברית.

## הנצחה
* על שמה של מילה רסין נקרא מעון יום של ויצו בתל אביב.
* לוח זיכרון לזכרה הוצב ברחוב רומא 97 בפריז, שם גרה בין השנים 1936–1940 עם אחיה עמנואל ואחותה סשה, לוחמי מחתרת גם הם.
* לוח זיכרון לזכרה הוצב ברחוב דה רושה 25 בפריז, בבית הספר על שמה, ברובע השמיני של פריז, שם למדה רסין עד 1936.

## ראו גם
* ילדים בשואה
* מריאן כהן

## לקריאה נוספת
* המל פרידריק שמעון, **אשר עשה לך עמלק: מאבקם של יהודי צרפת 1944-1938**, (בית לוחמי הגטאות, הקיבוץ המאוחד: 1989)
* הרשקו צילה, **ההולכים בחושך ראו אור: הרזיסטנס היהודי בצרפת שואה ותקומה 1947-1940** (הוצאת צ'ריקובר: 2003)

## קישורים חיצוניים
* על עזרתו של ז'אן דפו באתר יד ושם

קטגוריה:יהודים בשואה: צרפת
קטגוריה:אנשי מחתרת שנספו בשואה
קטגוריה:פרטיזנים יהודים מצרפת
קטגוריה:פרטיזניות יהודיות
קטגוריה:יהודים שפעלו להצלה בתקופת השואה
קטגוריה:מצילים יהודים בשואה
קטגוריה:מצילות בשואה
קטגוריה:נספים במחנה הריכוז מאוטהאוזן
קטגוריה:מצילים בשואה: צרפת
קטגוריה:אסירים במחנה הריכוז מאוטהאוזן
קטגוריה:מעוטרי צלב המלחמה
קטגוריה:מעוטרי מדליית הרזיסטנס
קטגוריה:ילידות 1921
קטגוריה:נפטרות ב-1945
קל"ף חזק

**קל"ף חזק** היה ביטאונה של תנועת קל"ף (קהילה לסבית פמיניסטית), שיצא לאור בשנים 1989–2001. הביטאון יצא מספר פעמים בשנה ונתן ביטוי ספרותי ואידאולוגי לנשים לסביות שהיו פעילות בו.

## היסטוריה
### רקע
קל"ף חזק יצא לאור בשנת 1989, גליונותיו כללו דיונים אידאולוגיים, מדורי ספרות ותרבות, דיווחים על פעילות תנועת קל"ף, תמיכה בנשים בנושאים הקשורים לעולם הלסבי וכתבות שונות.

הביטאון נסגר בשנת 2001, ואחריו יצא לאור בשנים 2003–2005 מגזין בשם "פנדורה". למשך זמן מה אף פורסם מגזין הקהילה הלסבית בישראל בשם "אסוציאציות חופשיות", שסימן כיוון חדש ולאו דווקא פמיניסטי לפעילות הארגון.

## מורשת
בשנת 2016, לרגל מצעד הגאווה שצוין בסימן "נשים בקהילה", הוצא גיליון מיוחד של קל"ף חזק, ששזר כתבות היסטוריות שנלקחו מגליונות עבר יחד עם מאמרים מאת מובילות קל"ף, המתארים את התנועה בראייה לאחור.

בדברי העורכות נכתב כי,

## קישורים חיצוניים
* גליונות קל"ף חזק בארכיון הלסבי שבמרכז מחקר פמיניסטי חיפה

קטגוריה:עיתונות להט"ב בישראל
קטגוריה:קצרמר להט"ב
קקדו שחור אדום-זנב

**קקדו שחור אדום-זנב** (שם מדעי: *Calyptorhynchus banksii*) הוא מין תוכי שחור ממשפחת הקקדואיים החי ברחבי צפון ומזרח אוסטרליה.
## מאפיינים
אורכו של תוכי זה עד 60 ס"מ והוא בעל דו-צורתיות זוויגית. הזכרים בעלי נוצות שחורות עם ציצות מעל הראש ולצד הלחיים, מקור אפור וזנב שחור, עם זוג נוצות ארוכות אדומות. הנקבות שחורות גם אך בעלות נוצות צהובות-כתומות בזנב ובחזה ובעלות כתמים צהובים-אדומים על הלחיים והכנפיים.

הזכרים גדולים יותר ומשקלם עד 670-920 גרם לעומת הנקבות שמשקלן 615-870 גרם. תוכים אלה מגיעים לבגרות בגיל 4 ויכולים להאריך שנים. ידוע על פרט אחד שמת בשבי בגיל 50.

הקקדו ניזון מזרעי עצים, בעיקר של עצי אקליפטוס ועצי Corymbia. ההוא ניזון גם מזרעי שיטה וצמחים מסוג Allocasuarina ,Banksia ,Grevillea ו-Hakea. הוא יאכל גם פירות שונים לרבות פירות חקלאיים.

קקדו זה אינו נמצא בסכנת הכחדה אך חלק מהתת-מינים מאוימים מפגיעה ביערות, שריפות ומסחר בחיות מחמד.

### תת-מינים
* *Calyptorhynchus banksii banksii* - מצוי בקווינסלנד ולעיתים רחוקות בצפון ניו סאות' ויילס. הגדול שבתת-המינים.
* *Calyptorhynchus banksii graptogyne* - מצוי בדרום-מערב ויקטוריה ועד דרום-מזרח אוסטרליה הדרומית. הקטן שבכל התת-מינים.
* *Calyptorhynchus banksii macrorhynchus* - מצוי לאורך צפון אוסטרליה.
* *Calyptorhynchus banksii naso* - מצוי בקצה הדרום-מערבי של אוסטרליה בין פרת' לאלבני.
* *Calyptorhynchus banksii samueli* - מצוי ב-4 אזורים: במרכז החוף המערבי, דרך מעברי נהר במרכז אוסטרליה, דרום-מערב קווינסלנד ובמעלה הנהר דרלינג שבניו סאות' ויילס.

## קישורים חיצוניים

## הערות שוליים

קטגוריה:טקסונים שתוארו בידי ג'ון לאת'אם
קטגוריה:קקדואיים
קטגוריה:בעלי חיים שתוארו ב-1790

קטגוריה:אוסטרליה: עופות
ז'אן מדלן שנייצהפר

**ז'אן מדלן מארי שנייצהפר** (בצרפתית: **Jean** Madeleine Marie **Schneitzhöeffer**; 13 באוקטובר 1785, טולוז – 14 באוקטובר 1852, פריז) היה מלחין צרפתי.

## קורות חייו
שנייצהפר למד בקונסרבטואר של פריז, אצל שארל סימון קאטל. הוא זכה בפרס שני לפסנתר בשנת 1803 ואחר הצטרף לתזמורת האופרה של פריז כטימפניסט בשנת 1815. כעבור שבע שנים התמנה ל"chef de chant". בתפקידו כפרופסור לשירת מקהלה בקונסרבטואר, קיבל את אות לגיון הכבוד בשנת 1840.

בשנת 1834 הלחין את המוזיקה לבלט הסילפידה, שהכוריאוגרף פיליפו טליוני חיבר בשביל בתו, הבלרינה מארי טליוני.

## יצירותיו
שנייצהפר חיבר מוזיקה לכמה בלטים בשביל אופרה של פריז, בהם:
* "מארס וונוס" *Mars et Vénus*
* "הסיציליאנית" *Le Sicilien*
* "פרוזרפינה" (1818) *Proserpine* 
* "המפתה הכפרי" (1818) *Le Séducteur au village* 
* "זמירה ואזור" (1824) *Zémire et Azor*
* "בנות וולקן" Les Filets de Vulcain* (1826)*
* הסילפידה (1832) בשביל מארי טליוני
* "הסערה" La Tempête* (1834)*

## קישורים חיצוניים

קטגוריה:מלחיני בלט
קטגוריה:מלחינים צרפתים במאה ה-18
קטגוריה:מלחינים צרפתים במאה ה-19
קטגוריה:צרפתים שנולדו ב-1785
קטגוריה:צרפתים שנפטרו ב-1852
ישיבת תורת רפאל

**ישיבת תורת רפאל** (בעגה ישיבתית: **תּוֹיְרַעס**) הייתה ישיבה קטנה חרדית־ליטאית שפעלה בשכונת רמת שלמה בירושלים בין השנים ה'תשנ"ז (1997) – ה'תשפ"ב (2022). הישיבה נחשבה מהישיבות הקטנות המובילות במגזר הליטאי, יחד עם ישיבת קול תורה לצעירים.

## תולדות הישיבה
הישיבה הוקמה בשנת תשנ"ז (1997) על ידי הרב חיים קוק, ונקראה על שם סבו הרב רפאל קוק. בנשיאות הישיבה עמד הרב שמחה קוק, אביו של הרב חיים. עם הקמתה מנתה הישיבה 18 בחורים שהתקבצו בעיקר מחוג המקורבים והמכרים של רבני הישיבה דאז, ובזמני השיא שלה למדו בין 90-120 בחורים בכל אחת משלוש השכבות.

עם הקמת ישיבת נתיבות חכמה, שלחה ישיבת תורת רפאל בחורים רבים לישיבה, שהיוו את גרעין היסוד שלה ועזרו להצלחתה.

באלול תשע"ח (2018) פתחה הישיבה סניף בביתר עילית, בראשות הרב זאב כץ (בנו של הרב יעקב כץ), ששימש לפני כן כר"מ בישיבה. בשנת תשפ"א הוכרז על פתיחת סניף נוסף בעיר בית שמש.

בישיבה שימש הרב מרדכי (מוטי) שפירא כר"מ מעת הקמתה וכעבור שנתיים מונה לכהן כמשגיח הישיבה, במקום הרב זאב צבי זאבי, שעבר לשמש כמשגיח בישיבת אמרי נועם. במשך השנים נוצרו חילוקי דעות בין הרב שפירא לצוות הישיבה על האופן הראוי שיש להנהיגה, לאחר שהישיבה החלה בהידוק הפיקוח על הבחורים. 

באדר תשפ"א (2021) עזב הרב שפירא את הישיבה ועורר שם סערה. לאחר עזיבתו מונה הרב ישראל קליין למשגיח במקומו, והרב שפירא פתח את ישיבת 'היכל אברהם' בתמיכתו של הרב משה הלל הירש.

באלול תשפ"ב (2022) קיבלה הישיבה 40 בחורים בלבד לשיעור א', בא' באב הודיעה הישיבה כי בשל בעיות טכניות רבות הישיבה תיסגר, ובסוף אותה השנה הפסיקה את פעילותה.

## אופי הישיבה
הישיבה שמה דגש מרכזי על עבודת ה' מתוך חיבור פנימי ועבודה אישית, ומצד שני גם הדגישה את העניין של לימוד תורה כדי לדעת ולא רק כדי לעסוק בלימוד בלבד, ובמסגרת זו ניתן יותר דגש בלימוד הבקיאות באופן יחסי למקובל ברוב הישיבות הקטנות הליטאיות, וסדר ג' הוקדש לחזרה נוספת על לימוד הבקיאות של סדר ב' ולא להכנה על הנלמד בסדר א' בעיון.

אחת לשנה בחודשי החורף לאחר כשבועיים של חזרות נבחנו התלמידים על כ־60 דפי גמרא בעל־פה בקבוצות ביום מסוים ביישוב גמזו. 

כמו כן תפילות השבת ארכו זמן רב מהמקובל בציבור הליטאי, וסעודה שלישית נמשכה בשירי דבקות והתעוררות לעיתים מספר שעות.

## קישורים חיצוניים

* שיעורים מרבני הישיבה באתר קול הלשון

## הערות שוליים

תורת רפאל
קטגוריה:רמת שלמה
תורת רפאל
קרחון בולגראד

**קרחון בולגראד** (באנגלית: **Bolgrad Glacier**; בבולגרית: **ледник Болград**) הוא קרחון בצידו המערבי של רכס אוון, בדרום רכס סנטינל, בהרי אלזוורת' שבאנטארקטיקה.

הקרחון ממוקם דרומית לקרחון ברוק, וצפונית לקרחון סירמה. הקרחון מנקז את הר אלן, הר ליפטאק, והר סאות'וויק לכיוון מערב ודרום מערב, וזורם דרומית לפסגת קרושה, עוזב את רכס סנטינל ונשפך אל קרחון בנדר מערבית לשלוחת גילברט.

אורכו של הקרחון 7.4 קילומטרים (מצפון לדרום); ורוחבו 5.7 קילומטרים (ממזרח למערב).

## היסטוריה
### גילוי הקרחון
הקרחון מופה לראשונה על ידי הסקר הגאולוגי של ארצות הברית בשנת 1961, ומופה שנית בשנת 1988.

### מקור השם
הקרחון נקרא על שם בית הספר התיכון הבולגרי בבולגארד, מרכז חינוך בולגרי במרכז אוקראינה שהוקם בשנת 1858.

## לקריאה נוספת
* הגאזט האנטארקטי של בולגריה 

## קישורים חיצוניים
* רכס בולגראד באתר הגאזט האנטארקטי של ממשלת אוסטרליה
* קרחון בולגארד באתר הגאזט האנטארקטי המשווה SCAR של ממשלת אוסטרליה

## הערות שוליים

בולגארד
איטון מס

**איטון מס** (באנגלית: **Eton mess**; מילולית: "הבלגן של איטון") הוא קינוח מסורתי אנגלי הכולל

תות שדה, מרנג וקצפת, אך מקובל גם להשתמש בפירות יער או פירות קיץ במקום תות שדה.

## היסטוריה
ככל הנראה מקורו של הקינוח במכללת איטון, ובאופן מסורתי הקינוח מוגש לאחר משחק הקריקט השנתי בין איטון לבין בית הספר הארו.

תיאור הקינוח מופיע לראשונה בטקסט משנת 1893 מאת ההיסטוריון ארתור ביוון, המתאר מסיבת גן שערכה המלכה ויקטוריה.

במקור כלל הקינוח תותי שדה או בננות עם קצפת. המרנג הוא תוספת מאוחרת.

המילה "בלגן" (Mess) מתארת את מראה המנה, אולם באנגלית משמעה גם "כמות של מזון" או "תערובת של מרכיבים הנאכלים יחד".

## ראו גם
* קראנאכאן
* פבלובה

## לקריאה נוספת

* Darra Goldstein, **[https://books.google.co.il/books?id=jbi6BwAAQBAJ&pg=PA243&redir_esc=y#v=onepage&q=eaton%20mess&f=false The Oxford Companion to Sugar and Sweets]**, P 243


## קישורים חיצוניים

* "איטון מס", בכתבה מאת השף הסטון בלומנטל, בעיתון "הגארדיאן"

## הערות שוליים

קטגוריה:מאכלי פירות
קטגוריה:המטבח האנגלי
קטגוריה:קינוחים
קטגוריה:איטון קולג'
פרויקט כרובית

**פרויקט כרובית** הוא ארגון חסד ללא מטרות רווח הפועל בהכנת וחלוקת מזון לנזקקים לקראת החגים בישראל. היקף הפעילות של הארגון בכל חג מוערך בכ-10,000 מתנדבים המחלקים כ-7,500 ארוחות לקשישים, נכים, וטרנים, ניצולי השואה, חולים ומעוטי יכולת. הפרויקט, בשונה ממיזמי חלוקת מצרכים אחרים, כולל מעורבות של המתנדבים בכל שלבי הדאגה לזקוקים לארוחות. כך מקבלי הארוחות אינם בהכרח אנשים להם אין יכולת כלכלית לקנות מצרכים, אלא כאלו שלהם אין יכולת לבשל לעצמם ארוחת חג.

## פעילות
ראשית פעילות הארגון בשנת 2007, כאשר ד"ר רוית הללי אלון, אז סטודנטית לרפואה בקמפוס עין כרם של האוניברסיטה העברית בירושלים, החליטה לבשל יחד עם חבריה לספסל הלימודים ארוחות חג למספר משפחות חולים לקראת חג השבועות. לקראת חגי תשרי בשנה שלאחר מכן החליטה הללי אלון להרחיב את העזרה למשפחות החולים למעגלים נוספים, וצירפה אליה סטודנטים מבית הספר לרפואה, כאשר הארוחות מגיעות ממטבחים פרטיים ומבושלות על ידי המתנדבים.

בחלוף השנים הפרויקט התרחב וגדל, ובנוסף לבישול במטבחי מתנדבים נעשה שימוש במטבחים מוסדיים מרכזיים, בין השאר בשבט "עומר" של הצופים בעיר חולון, בקיבוצי המעפיל ונען, בישיבת בני עקיבא רעננה ועוד. בראש השנה של שנת 2014 היקף הארוחות הגיע לכ-3,000, וב-2015 מספר המתנדבים הגיע לכ-5,000, שהכינו כ-25,000 מנות לכ-4,000 משפחות של מעוטי יכולת. בפרויקט מחולקות (נכון ל-2018) כ-7,500 ארוחות חג לנזקקים (בכל ארוחה כמה מנות), על ידי כ-10,000 מתנדבים מקהילות מגוונות ברחבי הארץ, כאלו דתיות המבשלות אוכל כשר וכאלו חילוניות, שעובדות בשיתוף פעולה. מערך הפעילות מבוזר לכמה מוקדים: מרכז - חולון, ירושלים ודרום - סנסנה. המתנדבים מבצעים את פעולות הכנת הארוחות מקניית המצרכים ועד העברת הארגזים לנזקקים. דבר זה נובע ממהות הפרויקט, שבשונה ממיזמי חלוקת מצרכים אחרים, כולל מעורבות של המתנדבים בכל שלבי הדאגה לזקוקים לארוחות. כך מקבלי הארוחות אינם בהכרח אנשים להם אין יכולת כלכלית לקנות מצרכים, אלא כאלו שלהם אין יכולת לבשל לעצמם ארוחת חג.

## קישורים חיצוניים
* 
* 
* 
* 
* חן בן עמי, פרויקט כרובית: "למדתי להעריך יותר", באתר פרוגי, 19 בספטמבר 2017
* 

## הערות שוליים

קטגוריה:ארגוני סיוע כלכלי בישראל
יוזף קרנץ'

**יוזף קרנץ**' (בסלובקית: **Jozef Krnáč**; נולד ב-30 בדצמבר 1977) הוא ג'ודוקא עבר סלובקי אשר התחרה בקטגוריית המשקל עד 66 ק"ג.

## קריירה
קרנץ' התחרה במשחקים האולימפיים באתונה 2004 וזכה במדליית הכסף בקטגוריית המשקל עד 66 ק"ג לאחר שהגיע עד שלב הגמר והפסיד למסאטו אוצ'ישיבה היפני.

קרנץ' מחזיק בשתי מדליות מאליפויות אירופה, מדליית כסף משנת 2002 ומדליית ארד משנת 2001.

במהלך הקריירה הוא זכה במדליות רבות בטורנירים מהסבב העולמי וביניהן מדליות זהב מטורנירי 'A-Tournament Prague', 'Czech Cup Prague' ו-'German Open Bonn'.

## קישורים חיצוניים

## הערות שוליים

קטגוריה:ספורטאים סלובקים
קטגוריה:ג'ודוקא באולימפיאדת אתונה (2004)
קטגוריה:סלובקים שנולדו ב-1977
מרקוס פונטס

**מרקוס סזר פונטס** (באנגלית: **Marcos Pontes**; נולד ב-11 במרץ 1963) הוא שר המדע והטכנולוגיה של ברזיל החל מינואר 2019, טייס חיל האוויר הברזילאי, מהנדס, אסטרונאוט לשעבר מטעם סוכנות החלל הברזילאית וסופר.

## כטייס חלל
הוא הפך לדרום אמריקאי הראשון ולפורטוגזי הראשון שבחלל. הוא הברזילאי היחיד שהשלים את תוכנית האימון לאסטרונאוט של נאס"א, למרות שהוא עבר לאימונים ברוסיה לאחר שתוכניות מעבורת החלל של נאס"א נתקלו בבעיות. פונטס שוגר לתחנת החלל הבינלאומית כחלק מצוות משימת סויוז TMA-8 ב-30 במרץ 2006, וחזר לכדור הארץ עם משימת סויוז TMA-7 ב-8 באפריל 2006. סך הכל שהה בחלל 9 ימים, 21 שעות ו-17 דקות.

## כסופר
פונטס כתב ארבעה ספרים, במקביל לכתיבה באתר שלו על תעופה לחלל ונושאים שקשורים לחקר החלל.

## כפוליטיקאי
בשנת 2018, לאחר ניצחונו של ז'איר בולסונארו בבחירות לנשיאות ברזיל, הוזמן פונטס להיות שר המדע, הטכנולוגיה והחדשנות, שאותו קיבל בהסכמה כעבור מספר ימים. הוא החל לכהן בתפקידו החל מ-1 בינואר 2019.

## קישורים חיצוניים

* 

* 
* 

## הערות שוליים

קטגוריה:טייסים
קטגוריה:אסטרונאוטים ברזילאים
קטגוריה:סופרים ברזילאים
קטגוריה:פוליטיקאים ברזילאים
קטגוריה:ברזילאים שנולדו ב-1963
הכלבים של ברלין

**הכלבים של ברלין** (באנגלית: **Dogs of Berlin**) היא סדרת טלוויזיה גרמנית, השנייה שהופקה בגרמניה על ידי נטפליקס אחרי **[[אפל (סדרת טלוויזיה)|אפל]]**. תמונות ראשונות מההפקה פורסמו באפריל 2018, לאחר שההפקה החלה עוד בנובמבר 2017.

הסדרה שוחררה בנטפליקס ב-7 בדצמבר 2018, והסתיימה לאחר עונה אחת.

## עלילה
קציני המשטרה ארול בירקאן וקורט גרימר חוקרים רצח של כוכב כדורגל גרמני-טורקי בשם אורקן ארדם. המעשה מעמיד את ברלין במצב של התרגשות רבה, רשימת החשודים הפוטנציאליים ארוכה: נאו-נאצים ממרצאן שבברלין; משפחה לבנונית מאותה השכונה שבה התגורר הכדורגלן; לאומנים טורקים שכועסים על הכוכב ששיחק עבור נבחרת גרמניה במקום טורקיה; אוהדי כדורגל; המאפיה של ברלין... או ששרשרת הראיות מובילה לצמרת המשטרה בברלין?

על מנת לחשוף את האמת, שני השוטרים ייאלצו לחדור עמוק לתוך העולם התחתון של ברלין.

## צוות השחקנים

## קישורים חיצוניים
* 
* 
## הערות שוליים

קטגוריה:סדרות טלוויזיה גרמניות
קטגוריה:סדרות דרמה גרמניות
קטגוריה:סדרות מתח גרמניות
קטגוריה:סדרות משטרה ופשע
קטגוריה:נטפליקס: תוכניות וסדרות
קטגוריה:סדרות טלוויזיה גרמניות שעלו לשידור בשנות ה-2010
קטגוריה:תוכניות טלוויזיה בשפה הגרמנית
קלים (סדרת טלוויזיה)

**קלים** (ברוסית: **Клим**) היא סדרת טלוויזיה רוסית מסוגת דרמת הפשע פסיכולוגית בכיכובו של קונסטנטין לאברוננקו בתפקיד הראשי כקצין הבילוש קלים, שעובד בסנקט פטרבורג, רוסיה. הסדרה מהווה לעיבוד מחודש של סדרת הטלוויזיה מבית BBC *[[לות'ר (סדרת טלוויזיה)|לותר]]*.

הסדרה הופקה על ידי מרכז ההפקות Sreda עבור הערוץ הראשון ברוסיה. הצילומים נערכו במוסקבה באוגוסט 2014, הפרק הראשון שודר בינואר 2016.

## עלילה
קלים הוא בלש העובד ביחידה לפשעים חמורים במשטרת סנקט פטרבורג. הוא קצין משטרה מסור, אך אובססיבי, אחוז דיבוק ולפעמים מסוכן ואלים מאוד.

עם זאת, הוא שילם מחיר כבד על מסירותו; הוא מעולם לא הצליח למנוע מעצמו את המשיכה לאופל ולחשכת הפשעים שאיתם הוא מתעסק. עבורו, העבודה תמיד באה קודם. מסירותו היא קללה ולא ברכה, הן עבורו והן עבור הקרובים אליו.
## ראו גם
* *[[לות'ר (סדרת טלוויזיה)]]*, הסדרה המקורית
## קישורים חיצוניים
* 
* 
## הערות שוליים

קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ 1 הרוסי: תוכניות וסדרות
קטגוריה:סדרות משטרה ופשע
קטגוריה:תוכניות טלוויזיה שמתרחשות בסנקט פטרבורג
קטגוריה:Sreda: הפקות מקור
גביע המדינה בכדורסל 2018/2019

**[[גביע המדינה בכדורסל]]** לעונת **[[עונת 2018/2019 בליגת העל בכדורסל|2018/2019]]** היא התחרות ה-59 מאז היווסדו של המפעל.

הפועל ירושלים זכתה בגביע החמישי בתולדותיה, לאחר שניצחה במשחק הגמר את מכבי ראשון לציון.ממוזער|300x300 פיקסלים|גמר גביע המדינה 2018/2019משחקי התחרות החלו ב-23 בדצמבר 2018, והגמר נערך ב-14 בפברואר 2019 בפיס ארנה שבירושלים.

בעונה זו פסל איגוד הכדורסל את כל קבוצות הליגה הלאומית מלבד מכבי חיפה עקב השבתת הליגה.

## סיבוב ראשון
הסיבוב הראשון בגביע המדינה לא התקיים. קבוצות הליגה הלאומית הודיעו שאין בכוונתן להופיע למשחקי הליגה וגביע המדינה שהיו אמורים להתקיים בהמשך השבוע, זאת במחאה על פגיעה בשחקן הישראלי. המשמעות היא שכל קבוצות הליגה הלאומית הודחו מהגביע פרט למכבי חיפה שהשתתפה בשלב הבא יחד עם קבוצות ליגת העל.

## שמינית גמר
אל שלב זה העפילו כל קבוצות ליגת העל אשר היו בשלב הקודם ביחד עם מכבי חיפה, ואליהן הצטרפו מכבי אשדוד באר טוביה, מכבי ראשון לציון והפועל באר שבע בני שמעון שלא השתתפו בשלב הקודם בזכות הישגם בעונה שעברה והנוכחית, בעוד מכבי תל אביב, הפועל חולון והפועל ירושלים עדיין לא שותפו.

## רבע הגמר
אל רבע הגמר העפילו 5 הקבוצות שניצחו בשמינית הגמר, ואליהן הצטרפו מכבי תל אביב, הפועל חולון והפועל ירושלים שלא השתתפו בשלב הקודם בשל הישגיהם בעונה שעברה.

## חצי גמר
משחקי חצי הגמר התקיימו בפיס ארנה שבירושלים.

ההגרלה נערכה ב-6 בינואר 2019.
שני המשחקים התקיימו ב-11 בפברואר 2019, במתכונת של "הצגה כפולה".

## הגמר
משחק הגמר התקיים ב-14 בפברואר 2019 בפיס ארנה שבירושלים, וניצחה בו הפועל ירושלים בתוצאה 67:82.

## קישורים חיצוניים
* גביע המדינה לגברים  באתר איגוד הכדורסל בישראל
*

## הערות שוליים

קטגוריה:2018 בישראל: כדורסל
קטגוריה:2019 בישראל: כדורסל
קטגוריה:תחרויות כדורסל ב-2018
קטגוריה:תחרויות כדורסל ב-2019
קטגוריה:עונות בגביע המדינה בכדורסל
שיר הפלאפל

[ממוזער|מסעדת פלאפל ב[תל אביב, 1958]]
"**שיר הפלאפל**" (מכונה גם במילות הפתיחה של הפזמון: "**ולנו יש פלאפל**") הוא שיר עברי שכתב דן אלמגור, הלחין משה וילנסקי ובוצע לראשונה על ידי ברוך נדב, סולן להקת רביעיית איילון, בשנת 1957.

השיר נכתב במסגרת חגיגות העשור למדינת ישראל, ומייד עם פרסומו הפך לפופולרי. הוא הופיע באלבומה של רביעיית איילון "ניו יורק – תל אביב" (1959). השיר זכה לגרסאות כיסוי, בהן של שושנה דמארי, צלילי העוד, ושל נסים גרמה, המוכרת אף יותר מהביצוע המקורי.

הפזמון מתאר את הפלאפל כמאכל הלאומי של מדינת ישראל. הפזמון מזכיר גם את שתיית הגזוז המקובל לשתותו לצד אכילת הפלאפל, את הפלפל החריף שמקובל להוסיף לפלאפל בפיתה ואת עדיפותו של הפלאפל המיוצר בידי יוצאי תימן, על פני זה המיוצר בידי אשכנזים.

השיר מופיע גם בספר הפזמונים של דן אלמגור **הצ'ופצ'יק של הקומקום** (2010).

בראיונות עמו סיפר אלמגור כי בסביבות שנת 2010 עדכן את השיר וכתב לו בית נוסף הפותח במילים "השיר הזה נכתב לפני הרבה שנים". הבית מציין כי גם לאחר כחמישים שנה מכתיבת השיר, הפלאפל עודנו הוא המאכל הלאומי בישראל.

## ראו גם
פלאפל

## קישורים חיצוניים

* 

## הערות שוליים

קטגוריה:שירי 1957
קטגוריה:שירי שושנה דמארי
קטגוריה:שירים בעברית
קטגוריה:שירים שנכתבו על ידי דן אלמגור
קטגוריה:שירים שהולחנו על ידי משה וילנסקי
קטגוריה:שירים על מזון ושתייה
קטגוריה:פלאפל בתרבות
ולדימיר טיטוב

**ולדימיר גאורגייביץ' טיטוב** (ברוסית: **Владимир Георгиевич Титов**; ) הוא קוסמונאוט סובייטי-רוסי שטס לחלל כחבר צוות תחנת החלל סאליוט 7, תחנת החלל מיר ומעבורת החלל.

## קורות חיים
ולדימיר טיטוב נולד בעיירה סרטנסק במחוז צ'יטה. בשנת 1965 סיים את לימודיו התיכוניים והחל ללמוד טַיִס בבית הספר לטיסה של חיל האוויר הסובייטי. לאחר הכשרתו כטייס שירת ביחידות החיל.

בשנת 1976 התקבל טיטוב התקל ליחידת הקוסמונאוטים והחל הכנות לטיסה לחלל. ב-1983 שוגר טיטוב לחלל בחללית סויוז T-8 כמפקד צוות. עקב בעיות טכניות לא הצליחה החללית להתחבר לתחנת החלל סאליוט 7 ולכן חזרה לכדור הארץ. באותה שנה היה הצוות אמור להיות משוגר שוב לחלל, בחללית "סויוז T-10/1". בשניות האחרונות לפני השיגור פרצה שרפה בחללית והקוסמונאוטים חולצו בעזרת מערכות אוטומטיות.

ב-1987 טס טיטוב לחלל בחללית סויוז TM-4, כמפקד הצוות. החללית התחברה לתחנת החלל מיר ולאחר חפיפה עם משלחת מס' 2 בפיקוד יורי רומננקו החלו טיטוב ומנארוב לפעול כמשלחת מס' 3. טיטוב שהה בתחנת החלל מעל ל-365 ימים. במהלך תקופה זו ביצע מספר רב של מחקרים, כולל יציאות לפעילות חוץ רכבית מספר פעמים.

בשנת 1992 עבר טיטוב לארצות הברית, והחל הכנות לטיסות במעבורת החלל של NASA.

בשנת 1995 השתתף בטיסת STS-63, בפיקוד ג'ים ות'רבי. משימה זו הייתה המשימה הראשונה בה התחברה מעבורת חלל אמריקאית עם תחנת החלל "מיר" הרוסית. המעבורת התקרבה למרחק של 11 מטרים בלבד ממיר, כהכנה למשימה הבאה בתוכנית.

בשנת 1997 טס טיטוב במשימה STS-86, שוב בפיקוד ג'ים ות'רבי. במשימה זו בוצעה עגינה בתחנת החלל מיר לצורך ביצוע ניסויים. טיטוב ביצע פעילות חוץ-רכבית לצורך תחזוקה, שנמשכה כ-5 שעות.

בשנת 1998 עזב טיטוב את השרות. הוא מתגורר במוסקבה. במשך מספר שנים עבד במרכז הבקרה הרוסי של הטיסות לחלל, ובהמשך בנציגות חברת בואינג ברוסיה.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:הלכי חלל רוסים
קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:קצינים בלגיון הכבוד
קטגוריה:טייסי חיל האוויר הסובייטי
קטגוריה:מעוטרי הכוכב האדום
קטגוריה:קוסמונאוטים רוסים
קטגוריה:בואינג: אישים
קטגוריה:רוסים שנולדו ב-1947
יונדאי קאנטרי

**יונדאי קאנטרי** (באנגלית: **Hyundai County**, בקוריאנית: **현대 카운티**) הוא מיניבוס אשר יוצר במספר תצורות, מתוצרת יצרנית הרכב **[[יונדאי מוטור]]** אשר מיוצר בדרום קוריאה מ-1998 ועד היום.

דגמי "יונדאי קאנטרי" יוצאו למספר ארצות באסיה כולל הפיליפינים, הרפובליקה העממית של סין.

בנוסף יוצאו דגמי "יונדאי קאנטרי" לאמריקה הדרומית מספר ארצות באפריקה ומספר ארצות במזרח התיכון.

## דורות
* דור ראשון - יוצר ממרץ 1998 - אוקטובר 2004.
* דור שני - יוצר מאוקטובר 2004 - דצמבר 2007.
* דור שלישי - יוצר מינואר 2008 - מאי 2012.
* דור רביעי - מיוצר ממאי 2012 ועד היום.

## שימושים
* אוטובוס עירוני.
* אוטובוס תיירים.
* אוטובוסים כפריים.
* אוטובוסים להסעת תלמידים.
* ספריות ניידות (דור ראשון)
* רכב נייד לנכים (דור ראשון)
* אמבולנסים (דור ראשון).

## מאפיינים
* 2 דלתות כניסה (1 לנהג בלבד).
* מדרגות בכניסת דלת נוסעים
* מנוע דיזל מסוג "D4DB".

### דגמים לפי דרגת גימור
* "Standard"
* "Deluxe".
* "Tour".
* "Super".
* "Gold".

### צורות גוף
* גוף קצר : 15-25 מושבים.
* גוף ארוך : 25-40 מושבים.
* גוף ארוך לימוזינה : 12-25 מושבים.

### דגמים (לפי מספר מושבים)
#### גוף קצר
* "LC-B": דגם סופר (עסקים), אוטובוס עירוני דה-לוקס - 15 מושבים.
* "LC-C": דגם סופר (עסקים), אוטובוס עירוני דה-לוקס - 25 מושבים.
* "LC-D": אוטובוס ילדים - דגם דה-לוקס - 34 מושבים.

#### גוף ארוך
* "LC-G": אוטובוס (2 דלתות / לימוזינה) / אוטובוס עירוני (3 דלתות / דה-לוקס) - 12 מושבים.
* "LC-H": אוטובוס לימוזינה / השכרת רכב סיור / אוטובוס עירוני (דה-לוקס) - 15 מושבים.
* "LC-I"" אוטובוס עסקים סיור / פרמיום - 16 מושבים.
* "LC-J": אוטובוס סופר / זהב / עסקים סופר - 29 מושבים.
* "LC-L": אוטובוס ילדים דה-לוקס - 39 מושבים.

## תמונות

קובץ:Busan Dongnae Bus Route 7.jpg | "יונדאי קאנטרי"
קובץ:Capital Bus AG-178 20070101.jpg | "יונדאי קאנטרי"
קובץ:Nangju Bus 1.JPG | "יונדאי קאנטרי"
קובץ:BAY CAO HYUNDAI COUNTY MINBUS NHA TRANG TO DA LAT VIETNAM JAN 2012 (7010626201).jpg | "יונדאי קאנטרי"
קובץ:2014 Asian Games Shuttle Bus 2.JPG |"יונדאי קאנטרי" שנת 2014
קובץ:Hyundai County Deluxe 2009 (15591261658).jpg | "יונדאי קאנטרי" דגם דה-לוקס, שנת 2009
קובץ:Hyundai County Deluxe 2011 (9332008232).jpg | "יונדאי קאנטרי" דגם דה-לוקס, שנת 2011
קובץ:Uiwang Town Bus 09, Oct 2015.jpg | "יונדאי קאנטרי"
קובץ:Wando Bus 2.JPG | "יונדאי קאנטרי"
קובץ:Ulsan Bus 925 (Shisen) - Seogwang Passenger.jpg | "יונדאי קאנטרי"
קובץ:E-county Deluxe.JPG | "יונדאי קאנטרי" דגם דה-לוקס
קובץ:Hyundai county-SBS outdoor broadcasting van rear.jpg | "יונדאי קאנטרי"


## ראו גם
* יונדאי מוטור

## קישורים חיצוניים

* 
* 
* 

## הערות שוליים

קטגוריה:מיניבוסים
קטגוריה:כלי רכב המיוצרים בקוריאה הדרומית
קטגוריה:כלי רכב שהושקו ב-1998
קאנטרי
מוריס רייזמן

**מוריס (מירון) רייזמן** (בצרפתית: **né Miron Raizman)**; 26 בפברואר 1905 – 1 באפריל 1974) היה שחמטאי ומהנדס יהודי-צרפתי, שזכה 6 פעמים באליפות צרפת בשחמט.

## ביוגרפיה
רייזמן נולד בטיגינה, אז באימפריה הרוסית ולאחר מלחמת העולם הראשונה ברומניה, במשפחה יהודית וקיבל את השם "מירון". עם הגירתו לצרפת שינה את שמו הפרטי ל"מוריס" ובשנת 1931 קיבל אזרחות צרפתית. הוא עבד כמהנדס באיגוד האוטונומי של התחבורה הפריזאית. רייזמן זכה במקום הראשון בטורניר פריז, ב-1938 וזכה שש פעמים במקום הראשון באליפות צרפת בשחמט, בשנים 1932, 1936, 1946, 1947, 1951 ו-1952.

## מבחר תחרויות בהן השתתף
* אולימפיאדת השחמט 1935
* אולימפיאדת השחמט 1954
* אולימפיאדת השחמט 1958
* אולימפיאדת השחמט 1972

## קישורים חיצוניים

* HERITAGE des ECHECS FRANCAIS 

קטגוריה:שחמטאים יהודים צרפתים
קטגוריה:אלופי צרפת בשחמט
קטגוריה:שחמטאים שהשתתפו באולימפיאדת השחמט
קטגוריה:מהנדסים יהודים צרפתים
קטגוריה:צרפתים שנולדו ב-1905
קטגוריה:צרפתים שנפטרו ב-1974
רוברט פנוק

**רוברט פנוק** (באנגלית: **Robert T. Pennock**) הוא פילוסוף העובד במיזם אבידה לאורגניזם דיגיטלי באוניברסיטת המדינה של מישיגן, בה הוא משמש פרופסור מן המניין משנת 2000. פנוק מרצה ומפרסם בתחום האבולוציה והיה עד במשפט הפנדה של דובר.

## השכלה ותפקידים
פנוק קיבל את התואר הראשון ממכללת ארלהאם באינדיאנה ואת הדוקטורט להיסטוריה ופילוסופיה של המדע באוניברסיטת פיטסבורג עם ציון summa cum laude. ב 1997 השתתף בניהול סדנה מטעם הקרן הלאומית למדע האמריקאית אודות "ההשלכות המוסריות של פרויקט גנום האדם". הוא שימש כנשיא סניף אוניברסיטת טקסס באוסטין של Sigma Xi. הוא חבר באגודה הפילוסופית האמריקאית, המרכז הלאומי לחינוך מדעי והאגודה האמריקאית לקידום המדע.

## עדותו במשפט הפנדה של דובר
פנוק העיד כעד מומחה במשפט מצד התובעים.
הוא תיאר איך תכנון תבוני אינו מדע אלא גישה מעודכנת של בריאתנות מסורתית בעיקר, תוך השמטת אזכורים לאלוהים והתנ"ך בטיעונים, ותוך שימוש בלשון של דקונסטרוקציה.
פנוק גם הציג את תולדות המתודולוגיה והפילוסופיה של הנטורליזם בהיותם הבסיס למדע ואמר שאימוץ גישת התכנון התבוני בשלמותו תחזיר את תרבות המערב למצב של לפני עידן הנאורות.

בתזכיר המסכם הוא צוטט כהוכחה ש"נטורליזם מתודולוגי הוא "כלל בסיס" למדע היום, אשר דורש ממדענים לחפש הסברים בעולם סביבנו על-פי מה שאנו רואים, בוחנים, משכפלים ומאמתים", ותורם למסקנה "שתכנון תבוני הוא טיעון תאולוגי מעניין אך הוא אינו מדע".

## הספר "מגדל בבל"
בספרו מגדל בבל פנוק מתייחס ל**בלשנות בריאתנית** (creationist linguistics). הוא מצטט את הנרי מוריס מראשי המצדדיים בבריאתנות שאמר: "לא נראה שניתן להסביר שפות שונות אלא במונחים של כוונה בריאתנית מיוחדת של הבורא". וממשיך ומצטט את דרווין שאמר "יצירתן של שפות שונות ומינים נפרדים וההוכחה ששניהם התפתחו דרך תהליך הדרגתי הן באופן מוזר זהים". פנוק עובר לתיאור קצר של התפתחות המחקר הבלשני ב 250 השנים האחרונות. הוא מדגיש עד כמה קשה לנו היום להבין עד כמה חזקה הייתה האמונה הדתית נוצרית בדבר אי השתנותן של השפות. ולבסוף הוא עומד על החשיבות שבטיעון האבולוציוני ללא קשר לתחום המחקר בו נעשה בו שימוש: "העובדות התומכות באבולוציה של המינים הן מאותו סוג ובלתי ניתנות להפרכה כמו העובדות התומכות בהתפתחות השפות, כך שקבלת ביולוגיה בריאתנית היא אבסורדית כקבלת בלשנות בריאתנית.

## פרסים
סיפרו "מגדל בבל", אודות בריאתנות ותכנון תבוני היה מועמד בין היתר לפרס פוליצר ולפרס הספר הלאומי האמריקאי (National Book Award).

ב 2008 פנוק נבחר כחבר תמידי באקדמיה הלאומית למדעים של ארצות הברית.

ב 2009 קיבל פנוק מהמכון האמריקאי למדעי הביולוגיה את פרס השירות יוצא הדופן על תרומתו למדעי הביולוגיה.

ב 2010 זכה בפרס "חבר של דרווין" של המרכז הלאומי לחינוך מדעי.

על הוראתו וחיבוריו הוא זכה במספר פרסים נוספים ביניהם פרס טמפלטון (Templeton Prize).

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פילוסופים של המדע
קטגוריה:פילוסופים אמריקאים
קטגוריה:בוגרי מכללת ארלהאם
קטגוריה:בעלי תואר דוקטור מאוניברסיטת פיטסבורג
קטגוריה:סגל אוניברסיטת מישיגן
קטגוריה:מבקרי בריאתנות
קטגוריה:אמריקאים שנולדו במאה ה-20
קרוליין סיוורד

**קרוליין אן סיוורד** (באנגלית: **Carolyn Ann Seaward**; נולדה ב-20 בדצמבר 1960) היא דוגמנית ומלכת יופי לשעבר אנגלייה.

## ביוגרפיה
סיווארד נולדה בדבון. ב-1979 הוכתרה כמיס אנגליה וייצגה את המדינה בתחרות מיס תבל שם נבחרה לסגנית שנייה ולמיס פוטוגניק, באותה שנה נבחרה גם למיס הממלכה המאוחדת וייצגה את הממלכה במיס עולם שם דורגה כסגנית ראשונה, בכך הייתה מבין היחידות בהיסטוריה שהיו בשלישיית הזוכות גם במיס תבל וגם במיס עולם, שתי תחרויות היופי הבינלאומיות המובילות.

היא הופיעה בסרט אוקטופוסי בסדרת סרטי ג'יימס בונד, וב-2012 השתתפה בסדרה התיעודית "Wonderland" של ה-BBC בפרק "הייתי פעם מלכת יופי".

## קישורים חיצוניים


* Miss England is 18 year-old Carolyn Seaward. *alamy.com*, 4 April 1979
* Carolyn Seaward. IMDb


קטגוריה:זוכות מיס אנגליה
קטגוריה:זוכות מיס הממלכה המאוחדת
קטגוריה:משתתפות בתחרות מיס תבל 1979
קטגוריה:משתתפות בתחרות מיס עולם 1979
קטגוריה:בריטיות שנולדו ב-1960
קטגוריה:בריטים שנולדו ב-1960
סלמסון רנדוניה

[ממוזער|310px|"סלמסון רנדוניה" דגם "G72" קבריולה, שנת [1954]]
**סלמסון רנדוניה** (בצרפתית: **Salmson Randonnée**) הייתה מכונית סלון, בתצורות: 4 דלתות, ו-2 דלתות קבריולה מתוצרת חברת ההנדסה הצרפתית **Salmson**  (שם מלא: **Société des Moteurs Salmson**) אשר יוצרה בצרפת בין השנים 1950–1954.

## תצורות "סלמסון רנדוניה"

* 4 דלתות - סלון.
* 2 דלתות - קבריולה.

## דגמים
* "Salmson Randonnée E-72" (יוצר בין השנים 1950–1951).
* "Salmson Randonnée G-72" (יוצר בין השנים 195–1954)

## היצרן "Société des Moteurs Salmson"

"Société des Moteurs Salmson" היא חברה הנדסית אשר מייצרת משאבות, היא הוקמה על ידי המהנדס אמיל סלמסון. לפני מלחמת העולם הראשונה התחילה לייצר מטוסים, ומנועי מטוסים. במהלך מלחמת העולם הראשונה סלמסון ייצרה מטוסים ראשונים, בעיקר מטוס קרב ומטוס סיור דו-מושבי, "סלמסון 2A2" . מטוסים אילו שימשו ללחימה הן על ידי כוחות הצרפתים והאמריקאים. לאחר מלחמת העולם הראשונה החלה החברה לייצר מכוניות. ייצור הרכב הסתיים בשנת 1957.

משנות ה-60 של המאה ה-20 החברה חזרה לייצר משאבות.

ל-"Société des Moteurs Salmson" חברות בנות בארגנטינה, איטליה, לבנון, פורטוגל, דרום אפריקה ווייטנאם.

## קישורים חיצוניים

* 
## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות צרפתיות
קטגוריה:דגמי מכוניות שהושקו ב-1950
שמואל די-סיני

**שמואל (ריקרדו) די-סיני** (באיטלקית: **Riccardo Di Segni**. נולד ברומא ב-13 בנובמבר 1949) הוא רב ורופא איטלקי, משמש כרבה הראשי של יהדות רומא וכסמכות הרוחנית הבכירה ביותר ביהדות איטליה.

## ביוגרפיה
יליד איטליה, דור שלישי למשפחת רבנים. אביו ד"ר משה די-סיני, היה רופא ופרטיזן. למד בבית המדרש לרבנים ברומא והוסמך לרבנות בשנת 1973, וכן למד רפואה והתמחה ברדיולוגיה. עד 2014 שימש מנהל מחלקת רדיולוגיה בבית החולים סן ג'ובאני  ברומא. כמו כן, משמש סגן מנהל החברה הלאומית האיטלקית לביואתיקה. במסגרת זו מפרסם מאמרים בכתבי עת ומשתתף בכינוסים וועדות בתחומי הביואתיקה היהודית.

בין השנים 1999–2007 היה חבר במועצת המנהלים של רבני איטליה וסגן נשיא כנס רבני אירופה. בשנת 2001 התמנה לרבה של רומא, עוד בחייו של הרב הקודם אליהו טואף, שפרש מן התפקיד. כקודמו, גם הרב די-סיני תומך ומקדם דיאלוג יהודי-נוצרי. הוא נפגש עם האפיפיור יוחנן פאולוס השני, והשתתף בהלווייתו ב-2005. לאחר בחירתו של האפיפיור בנדיקטוס ה-16, הביע דאגה להמשך קיומו של השיח הבין-דתי, בעקבות החלטת אספת הרבנים האיטלקית להשעות זמנית את השיחות עם הכס הקדוש. כמו כן, ביקר במסגד של רומא .

החל משנת 2010 משמש כמנהל בית המדרש לרבנים ברומא.

בשנת 2014 השתתף בסרט הדוקומנטרי "המסתורין של דנטה"  מאת לואיס נירון , העוסק בהגותו של דנטה אליגיירי. כמו כן, מרבה להופיע בתקשורת האיטלקית בענייני יהדות ואתיקה.

## ספריו
**ב[[עברית]]**:
* **נותן טעם לשבח** – טעמי הכשרות בפרשנות היהודית (רומא, ה'תשנ"ח, 1998).
* ** סדר התיקון לליל [[הושענא רבא]] שנוהגים לקרא בארץ ישראל ובכמה מקומות בגולה וכנהוג בק"ק רומא** בתוספת הקדמות והערות באיטלקית (רומא, תש"ס).

**באיטלקית**:
* היה שותף בתרגום האיטלקי של התלמוד הבבלי.
* **Le unghie di Adamo**' (ציפורניו של אדם), נאפולי, 1981 - אנתרופולוגיה יהודית.
* **Il Vangelo del Ghetto** (הבשורה של הגטו), רומא 1985 - על ישו ומקורות הנצרות באגדה היהודית.
* **Guida alle regole alimentari ebraiche** (מדריך לכשרות) - הורחב ממהדורה למהדורה, מהדורה ראשונה 1976, מהדורה שנייה 1986, מהדורה שלישית 1996.
* **Bibbia ebraica - Pentateuco e Haftaroth** (התנ"ך העברי - חומשים והפטרות). 2001. בשיתוף רבנים וחוקרים מאיטליה ומישראל.
* פרסם עשרות מאמרים בכתבי עת מקצועיים בנושאי ספרות התלמוד, פלאוגרפיה, כתבי יד עבריים, יחסי יהדות ונצרות, האגדה היהודית, אנתרופולגיה יהודית, היסטוריה יהודית ועוד.

**ב[[אנגלית]]**:
* "רשימת כתבי היד שבספרית בית המדרש לרבנים האיטלקי" פורסמה ב"עלי ספר", ה'תש"ן (1990).

## קישורים חיצוניים

* הרב הראשי ליהודי איטליה: מורכבות משרתו הרצאה מאת הרב די-סיני בכנס "רבנים ראשיים: בין מנהיגות דתית למנהיגות פוליטית" של המחלקה ליהדות זמננו, אוניברסיטת בר-אילן.
* שחיתות בעולם הרפואי הרצאה מאת הרב די-סיני בכנס ה-24 לדיני ממונות של עמותת "הליכות עם ישראל".
* תפקידה של ההדמיה שיעור מאת הרב די-סיני בכנס ה-18 לדיני ממונות של תנועת הליכות עם ישראל, אתר ישיבה.
* 

קטגוריה:רבנים איטלקים
קטגוריה:מתרגמים יהודים איטלקים
קטגוריה:מתרגמים לאיטלקית
קטגוריה:רופאים יהודים איטלקים
קטגוריה:רדיולוגים יהודים
קטגוריה:רומא: רבנים ראשיים
קטגוריה:אתיקה רפואית
קטגוריה:רבנים פרופסורים
קטגוריה:רופאים איטלקים במאה ה-20
קטגוריה:רופאים איטלקים במאה ה-21
קטגוריה:איטלקים שנולדו ב-1949
דניאל מורגן

**דניאל מורגן** (באנגלית: **Daniel Morgan**; 6 ביולי 1736 – 6 ביולי 1802) היה בריגדיר גנרל בצבא הקונטיננטלי בזמן מלחמת העצמאות של ארצות הברית.

## ביוגרפיה
מורגן ככל הנראה נולד וגדל בכפר ניו המפטון, ניו ג'רזי. בגיל 17 הוא עזב את הבית בעקבות מריבה עם אביו, ולאחר סדרה של עבודות מזדמנות בפנסילבניה, עבר לעמק שננדואה. לבסוף הוא התיישב בווירג'יניה. מורגן לחם, לצד דודנו דניאל בון, בשירות הצבא הבריטי במהלך מלחמת הצרפתים והאינדיאנים. במהלך המלחמה נשפט על ידי הגנרל בראדוק על שהכה את הקצין הממונה עליו. מאז נטר מורגן לבריטים. בהמשך שירת כרובאי במיליציה ולחם כנגד כוחות צרפתיים ואינדיאנים.

עם פרוץ מלחמת העצמאות כנגד הבריטים גייסה המושבה וירג'יניה שתי פלוגות רובאיות לטובת הצבא הקונטיננטלי. מורגן, שכבר שירת כקצין במיליציה של וירג'יניה, נבחר לפקד על אחת מהן בדרגת קפטן. מורגן ואנשיו, שהצטיינו כצלפים בשל הרובים המדויקים בעלי הקנה המחורק שהיו ברשותם, התמחו בטקטיקות גרילה והסבו אבדות רבות לצבא הבריטי בכל עימות שבו לחמו. במהלך המלחמה לחם מורגן בראש חטיבתו בקרב סרטוגה בהמשך פיקד מורגן, שהיה נתון בעצמו לפיקודו של הגנרל נתנאל גרין, על כוחות הצבא הקונטיננטלי בקרב קאופנס, שנחשב לאחד המוצלחים שניהל הצבא במלחמה. לאחר המלחמה שירת במיליציה שהקים הנשיא ג'ורג' וושינגטון, ולחם לדיכוי מרד הוויסקי.

## לקריאה נוספת
* 
* 

## קישורים חיצוניים

* 
* 
* 

## הערות שוליים

קטגוריה:אמריקאים ילידי ניו ג'רזי
קטגוריה:גנרלים בצבא ארצות הברית
קטגוריה:אנשי צבא אמריקאים במלחמת העצמאות של ארצות הברית
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1736
קטגוריה:אמריקאים שנפטרו ב-1802
ILTV

**ILTV** היא חברת חדשות ותוכן אשר מפיקה ומשדרת חדשות יומיות, ותכנים נוספים מישראל, באנגלית ובספרדית לרחבי העולם.
## היסטוריה
המיזם הוקם על ידי יזם התקשורת רונן לפלר בשנת 2015, במימון חברת J Media Global האמריקאית.

כבר מתחילתו, התקבל המיזם באהדה רבה, על ידי קהילות פרו ישראליות ברחבי העולם.

במהלך השנים, תחת ניהולו של רונן לפלר, הפך המיזם לספק הגדול ביותר בישראל, של מגוון תוכניות טלוויזיה יומיות באנגלית וספרדית, לתחנות טלוויזיה ברחבי העולם.

בשנת 2019, נמכר המיזם לקבוצת משקיעים אמריקאים, בראשות משפחת פאליק ממיאמי, שמינתה את נציגה בישראל, יעקב ברג, לעמוד בראש המיזם.

עד חודש יולי 2020 כל תכניי החברה צולמו, שודרו והופקו באולפני וואלה ניוז.

בחודש יולי 2020 נחתם חוזה שיתוף פעולה אסטרטגי עם ynet, שבעקבותיו כלל פעילות החברה, עברה למשרדי ואולפני ynet.

כחלק משיתוף הפעולה עם קבוצת ידיעות אחרונות (ynet) תוכני הווידאו של ILTV משודרים גם באתר ynet באנגלית.

המהדורה המרכזית היומית באנגלית משודרת מדי יום בטיסות אל על.

בסוף שנת 2021 ILTV השיקה את אפליקציית הסטרימינג ILTV+ שתכניה זמינים למנויים בתשלום.

## פלטפורמות שידור
* METV
* JBS
* JLTV
* JOY TV
* ROKU
* CBN
* Visjon Norge
* Vision Sverige
* KSCE
* The Blaze
* ynet News
* The News Forum
* EL AL

## קישורים חיצוניים

* 

## הערות שוליים

קטגוריה:חברות הפקה ישראליות
זינא

**זִנא** (ערבית: **زِنَاء**, **زِنًى** או **زِنًا**) הוא מושג במשפט האסלאמי אשר מתאר יחסי מין לא כשרים.

על פי עולם ההלכה המוסלמית, זנא כוללת בתוכה את הניאוף (יחסים לא כשרים בין אנשים נשואים), את הזנות והיצאנות (קיום יחסים בתמורה לכסף או תגמול חומרי אחר), את האינוס (כפיית יחסים מיניים שלא בהסכמה) ואת משכב בהמה, גילוי עריות ומעשי סדום.

## קישורים חיצוניים

## הערות שוליים

קטגוריה:מושגים באסלאם
קטגוריה:נישואים באסלאם
פיג'ו סוג 28

**פיג'ו סוג 28** (בצרפתית: **Peugeot Type 28**) היא מכונית פתוחה (בתצורת קבריולה), 3 מושבים, מתוצרת יצרנית הרכב הצרפתית **[[פיג'ו]]** אשר יוצרה בין השנים 1899–1900.

יוצרו 8 יחידות בלבד.

## מאפיינים
* 3 מושבים (2 נוסעים + נהג).
* מנוע אחורי.
* הנעה אחורית.
* מוט היגוי - מימין.
* 4 גלגלים לא סימטריים (גלגלים קדמים קטנים ביחס לגלגלים האחורים).

## ראו גם
* פיג'ו
* פיג'ו סוג 1
* פיג'ו סוג 10
* פיג'ו סוג 15
* פיג'ו סוג 27
* פיג'ו סוג 1525
* פיג'ו סוג 156

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1899
קטגוריה:מכוניות מנוע אחורי
קטגוריה:מכוניות צרפתיות
28
דוד הייבלום

**דוד הייבלום** הוא כדורסלן עבר ישראלי בגובה 1.88 מטר ששיחק בהפועל תל אביב ובנבחרת ישראל.

## ביוגרפיה
הייבלום גדל כשחקן במחלקת הנוער של הפועל תל אביב. בתחילת שנות ה-50 של המאה ה-20, טרם נוסדה הליגה הראשונה בכדורסל, הכדורסל בישראל התפזר על פני שתי ליגות: אחת של מכבי והשנייה של הפועל. הייבלום שיחק בליגה של "הפועל" במדי הפועל מעיין ברוך יחד עם שמעון שלח ומשה דניאל. ב-1951 השתתף הייבלום במדי נבחרת הנח"ל באליפות צה"ל. כן בשנת 1951 היה השתתף בזכיית נבחרת "הפועל" הארצית במשחקי ספורט הפועלים בליאז', בלגיה. לאחר מכן המשיך לשחק בליגה של "הפועל" במדי הפועל תל אביב.

בשנת 1953 הוקמה "ועדת הכדורסל", (לימים הוחלפה על ידי איגוד הכדורסל בישראל), שהודיעה על פתיחת שתי ליגות מבחן. שני המרכזים (הפועל ומכבי) התבקשו לשלוח ארבע קבוצות לליגה הראשונה ושש לשנייה. שבועות ספורים לפני פתיחת הליגה קיימה "הפועל" מבחנים באולם בחדרה. הפועל תל אביב, הפועל חולון, הפועל גבע והפועל מעין ברוך זכו בכרטיסים הנכספים. את הפועל הדריך באותה עונה המאמן ברוך שליין ובסגל בלטו, בנוסף להייבלום, השחקנים שמעון שלח, עזרי לובושיץ, דני ארז, ארז לוסטיג ועמוס קופפר-תובל. במשחק הליגה הראשון אי פעם, (בעונת 1953/1954 בליגה הלאומית בכדורסל) אירחה הפועל במגרש במתנ"ס שלווה את הפועל גבע, וגברה עליה בתוצאה 30–45. בהמשך הליגה הפסידה הפועל בשני הדרבים העירוניים, וסיימה את העונה במאזן של עשרה ניצחונות מול ארבעה הפסדים - במקום שלישי אחרי מכבי תל אביב והפועל חולון. הייבלום רשם 13 משחקים וקלע בממוצע של 7 נקודות למשחק.

בשנת 1953 השתתף הייבלום במדי נבחרת ישראל באליפות אירופה בכדורסל שנערכה במוסקבה. המאמן יעקב שאלתיאל בנה את הנבחרת על יסודות הנבחרת הקודמת שהשתתפה באולימפיאדת הלסינקי שנה קודם לכן, כאשר הוא ניפה מהסגל את עמוס לין ואליהו עמיאל וצירף במקומם את הייבלום ומרדכי ממרן. בתחרות עצמה סיימה הנבחרת במקום החמישי המכובד, לאחר שרשמה שבעה ניצחונות (שניים מהם בשל אי-הופעת נבחרות לבנון ומצרים). כן גברה הנבחרת נבחרות מהדרג הבכיר ביבשת - בולגריה, יוגוסלביה, איטליה וצ'כוסלובקיה, וגם על נבחרתה של פינלנד. הייבלום לא קלע נקודות במהלך האליפות.

בעונה הבאה, עונת 1954/1955, סיימה הפועל תל אביב במקום הרביעי, לאחר הפסד ביתי 68:53 למכבי תל אביב, שזכתה באליפות שנייה ברציפות. הייבלום השתתף ב-6 משחקים וקלע בממוצע של 6.8 נקודות. עונת 1955/1956 לא התקיימו משחקי ליגה עקב מלחמת סיני. לאחר עונה זו לא חזר הייבלום לשחק בליגה הראשונה.

סך הכל שיחק הייבלום שתי עונות בליגה הראשונה, בהן רשם 19 משחקים וקלע 132 נקודות.

בשנת 1969 השתתף הייבלום במשחק ותיקי הפועל בשנת 1979 מונה ליושב ראש הפועל תל אביב. ב-1988 פורסם כי הייבלום ירד מישראל לארצות הברית.

## קישורים חיצוניים
* כרטיס שחקן, אתר מנהלת הליגה
* כרטיס שחקן, אליפות אירופה 1953, אתר פיב"א

## הערות שוליים

קטגוריה:כדורסלנים ישראלים
קטגוריה:כדורסלני הפועל תל אביב
קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:מהגרים מישראל לארצות הברית
עמותת צ.ל.ש.

**עמותת צעירים לומדים שחמט – צ.ל.ש.** היא עמותה הפועלת להקמת קבוצות לימוד שחמט לילדים ונוער (בכיתות ג' עד י"א) מאזורי פריפריה גאוגרפית וכלכלית, במטרה לעודד את מיצוי הפוטנציאל האישי תוך פריצת מחסומים תרבותיים וסוציו-אקונומיים, וחינוך לפיתוח החשיבה, ערכים ואחריות חברתית.

העמותה פועלת משנת 2007. במהלך השנים הדריכו בעמותה מאות מדריכים. בשנת הפעילות תשע"ט הפעילה העמותה הפעילה כ-100 קבוצות ברחבי ישראל, שכללו למעלה מ-1,600 חניכים. העמותה פועלת ביישובים רבים בארץ, כולל במגזר החרדי והערבי. מנכ"ל העמותה הוא ניר פסו ויושבי הראש המשותפים הם דן זיו ואהד פיליפ.

## פעילות

במהלך שנת הלימודים לומדים הילדים את משחק השחמט ונחשפים לערכי ורוח המשחק. הלימוד מתבצע בקבוצה. מלבד הפעילות השגרתית לאורך השנה, הקבוצות משתתפות בסיורים ופעילויות מחוץ לבית הספר, בטורנירים עירוניים ובאירועי שיא.

* **פעילות שוטפת** – מפגשים שבועיים של קבוצות הילדים עם המדריכים. במפגש בן שעתיים המתקיים בבית הספר, עוברים הילדים שיעור שחמט.
* **טורנירי אמצע שנה** – בסביבות אמצע השנה מתקיימים טורנירי אמצע-שנה אזוריים לקבוצות העמותה. בהם, נחשפים הילדים לקבוצות נוספות של העמותה, כאשר הדגש בתחרות הוא על ספורטיביות, על להפסיד ולנצח בכבוד. בחגים ובחופש הגדול נערכות פעילויות לתלמידי חטיבות הביניים בוגרי קבוצות העמותה בבתי הספר היסודיים, בהן לוקחים חלק ילדים מבתי ספר שונים וממקומות שונים בארץ, ועוסקים הן בהעמקה בלימוד שחמט והן בתכנים נוספים ופעילויות העשרה.
* **אירוע סיום שנה** – בסוף שנת הלימודים מתקיים אירוע הסיום של השנה ובו תחרות שחמט בין כל הקבוצות הכוללות ילדים ממקומות רבים ולא רק מהסביבה. הילדים משחקים כשעתיים ברציפות בזה אחר זה. הקבוצות המנצחות מקבלות גביעים ומדליות.
* **קבוצות הורים** – העמותה מפעילה קבוצות לימוד שחמט להורי הילדים הלומדים בעמותה, כדי לאפשר מרחב משחקי משותף של ההורים והילדים, וכן כדי לתת להורים כלים חינוכיים להעצמת הילדים, כמו גם להבין כיצד הם משחקים, מתמודדים עם אתגרים ולומדים.
* **תוכנית "מסע לעתיד"** – בתום פעילות קבוצת צ.ל.ש. בבתי הספר היסודיים, עוברים חלק מהחניכים המעוניינים בכך לתוכנית ההמשך – "מסע לעתיד". מטרת התוכנית היא ללוות את החניכים במהלך שנות לימודיהם בחטיבת הביניים ובתיכון, ולעזור להם לבנות כישורי חיים שיסייעו להם בהמשך דרכם. החניכים מתכנסים שלוש פעמים במהלך השנה ליומיים של פעילויות, סדנאות והרצאות. שיאה של התוכנית הוא במחנה של שבוע במהלך הקיץ. בכל שכבת גיל סובבים התכנים המועברים סביב נושא אחר.

## קישורים חיצוניים

* 

2018 12
קטגוריה:ישראל: עמותות
קטגוריה:ארגוני שחמט בישראל
קטגוריה:הדרכה
קטגוריה:ישראל: ארגונים חברתיים
אסף אטדגי

**אסף אטדגי** (נולד ב-29 בנובמבר 1975) הוא אמרגן, פזמונאי ומלחין ישראלי.

## ביוגרפיה
אסף אטדגי נולד ברמלה לאסתר, עובדת עירייה, ולמשה, עובד בתנובה, שעלו לישראל ממרוקו. לאטדגי עוד ארבעה אחים. בילדותו למד במוסדות חינוך ממלכתי דתי, ובגיל 15 עבר ללמוד בפנימיית "יד נתן". שירת בצה"ל כלוחם בגרעין נח"ל.

בתחילת דרכו בעולם המוזיקה ניגן עם עמיר בניון ואף כתב לו מספר שירים. בהמשך שימש כאמרגן של יוצאי תוכנית המציאות המוזיקלית "כוכב נולד", בהם את שירלי לילו, וזוכי התוכנית הראל מויאל (לו כתב והלחין שיר) ויהודה סעדו. הוא גם ייצג את הראפרית שורטי.

לאחר מכן פתח אולפן הקלטות, והחל לעבוד עם הזמרת מרגלית צנעני. שהייתה אז שופטת בתוכנית "כוכב נולד". אטדגי כתב לצנעני מספר שירים, בהם "עץ ירוק מפלסטיק" והיה לאמרגנה. בשנות ייצוגה חזרה צנעני לתודעה הציבורית כזמרת.

בשנת 2009 החל לשמש כמנהלו האישי של עומר אדם, מיוצאי "כוכב נולד". אטדגי כתב לאדם שירים והלחין עימו את השיר "יום אחד". באותה השנה היה לאחד ממפיקי האלבום "דווקא היום", ואף השתתף בכתיבת והלחנת השירים "סרט ישן", "דווקא היום" ו-"חסידות", אשר נכללים בו.

אטדגי התפרסם בתקשורת כאשר צנעני הורשעה בשנת 2011 בעבירה של סחיטתו באיומים בהקשר לייצוג של עומר אדם, ונגזרו עליה ביצוע עבודות שירות.

אטדגי כתב והלחין לזמרים נוספים. הוא כתב שלושה שירים עבור גידי גוב, שהופיעו באלבום "בקצה ההר", ושניים מהם כתב בשיתוף פעולה עם עמיר בניון. אטדגי גם כתב עבור הזמרים גוסטו ומאיה בוסקילה.

בשנת 2012 השתתף עם עומר אדם בתוכנית המציאות התיעודית "הסוכנים" ששודרה בערוץ הוט בידור ישראלי, ובשנת 2015 החל להגיש את התוכנית "הבילויים" לצדה של עינת ארליך.

בתחילת 2014 היה חלק מצוות הפאנל שהנחה את העונה החמישית של התוכנית "חדשות הבידור". בנובמבר אותה שנה החל אטדגי לשמש כחלק מצוות השיפוט בעונה השנייה של "הכוכב הבא לאירוויזיון", והמשיך בתפקיד זה גם בעונה השלישית.

אטדגי הנחה לצד עינת ארליך את תוכנית "הבילויים" בערוץ 24, תוכנית פאנל יומית בשידור חי בה מסקרים את כל מה שקורה בתחומי המוזיקה, הבילוי, הבידור והתרבות בישראל.

ב-2016 השתתף בעונה הרביעית התוכנית "גולסטאר".

ב-2018 השתתף אטדגי בסדרה המוקומנטרית "קיסריה אקספרס".

ב-2021 שיחק בסדרה "מנגן ושר" בתור עצמו.

## קישורים חיצוניים

* 
* 
* 
* 
* 

## הערות שוליים

קטגוריה:אמרגנים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:משתתפי גולסטאר
קטגוריה:שופטי הכוכב הבא
קטגוריה:ישראלים שנולדו ב-1975